BLRT Grupi kinnitatud majandusaasta aruande järgi moodustas kontserni käive möödunud aastal 303,8 miljonit eurot, mis oli 4% plaanitust suurem. "Taoline tulemus on järjekordne kinnitus sellele, et kontsern on kriisist toibunud. Tänu kontserni arenenud infrastruktuurile ja võimsale finantsbaasile õnnestus meil vältida probleeme likviidsusega, mis osutusid saatuslikeks isegi suurte ettevõtete jaoks. Vaadates juba olemasolevaid näitajaid, siis töötame sellel  aastal veel efektiivsemalt," ütles BLRT Grupi juhatuse esimees Fjodor Berman.